EFORL มั่นใจปี 58 กำไรโต-รายได้แตะ 4 พันลบ.หลังรับรู้ฯ”วุฒิศักดิ์”เต็มปี
 EFORL มั่นใจปี 58 กำไรโต-รายได้แตะ 4 พันลบ.หลังรับรู้ฯ"วุฒิศักดิ์"เต็มปี
22 เม.ย. 2558

นายธีรวุทธิ์ ปางวิรุฬห์รักข์ ประธานเจ้าหน้าที่บริหาร บริษัท อี ฟอร์ แอล เอม จำกัด (มหาชน) หรือ EFORL เปิดเผยว่า บริษัทคาดแนวโน้มรายได้และกำไรในปี 58 จะปรับตัวเพิ่มขึ้นอย่างมีนัยสำคัญ โดยคาดว่าจะมีรายได้ประมาณ 4,000 ล้านบาท ซึ่งถือเป็นการเติบโตแบบก้าวกระโดดต่อเนื่องจากปีที่แล้ว โดยมีการรับรู้รายได้เต็มปีจากวุฒิศักดิ์ คลินิก อินเตอร์กรุ๊ป
นอกจากนี้ยังมีเป้าหมายเสริมจุดแข็งให้ วุฒิศักดิ์ ในการพัฒนาสินค้าใหม่ ๆ เข้าสู่ตลาดความงาม ซึ่งคาดว่าจะสามารถสร้างความเจริญเติบโตได้อย่างมั่นคงในอนาคต และสอดคล้องกับกระแสธุรกิจสุขภาพและความงามที่มีศักยภาพในการเจริญเติบโตอย่างโดดเด่น
อีกทั้งยังได้รับปัจจัยหนุนจากตลาดด้านสุขภาพและความงามที่ยังเป็นธุรกิจดาวรุ่งของปี ซึ่งส่งผลดีต่อวุฒิศักดิ์โดยตรง อีกทั้งได้ประโยชน์จากการเปิดเสรีประชาคมเศรษฐกิจอาเซียน (AEC) ขณะเดียวกันธุรกิจนำเข้าและจำหน่ายอุปกรณ์และเครื่องมือแพทย์ซึ่งเป็นธุรกิจหลักจะเติบโตได้ไม่ต่ำกว่า 50% ในปีนี้ เนื่องจากบริษัทเพิ่มการนำเข้าเครื่องมือแพทย์ที่มีมาร์จิ้นสูง